Disney+ Hotstar Wujudkan Media Sosial Untuk Pasaran Malaysia!
Dikala negara jiran kita sudah boleh menikmati rancang-rancangan menarik di platform streaming Disney+ Hostar, kita masih tertanya-tanya bilakah Disney+ akan memasuki pasaran Malaysia pula. Sudah tentu, ramai rakyat Malaysia berharap Disney+ dapat memasuki Malaysia, lebih-lebih lagi platform itu menyiarkan rancangan dari dua francais popular iaitu Star Wars dan Marvel Cinematic Universe. Kini, kita hanya perlu menunggu sedikit masa lagi kerana Disney+ Hostar sudah membuka akaun media sosial untuk pasaran Malaysia. Menerusi semakan di Facebook dan Instagram, laman DisneyPlusHotstarMy (yang mempunyai tanda pengesahan rasmi Facebook) baru diwujudkan pada 22 Januari yang lalu, bagaimanapun tiada sebarang informasi mengenai bila ia akan dilancarkan dan pakej-pakej yang ditawarkan. Indonesia mula menerima perkhidmatan streaming Disney+ Hostar pada 5 September tahun lalu dengan kerjasama telco Telkomsel, manakala Singapura akan melancar perkhidmatan streaming ini 23 Februari.